section_heading: Ville rustice na Brijunskom otočju
paragraph_text: Skupina villae rusticae na Brijunskom otočju nastala je tijekom 1. stoljeća. Pokorena Istra<sup> </sup>bila je mjesto razvijanja intenzivne poljoprivredne ekonomije i eksploatacije prirodnih bogatstava. Stoga je logično da su na tom području nastale brojne villae rusticae kao gospodarska središta, ali naravno i kao mjesto odmora od urbanog života Rimljana. Ville rustice na Brijunima nalaze se na brojnim lokacijama: brdu Kolci, u uvali Madona, u uvali Verige, u zaljevu sv. Nikole, u luci Brijuni, u uvali Javorika, Turnju i na otoku Vanga. Begović, V.; Schrunk, I., "Villae rusticae na Brijunskom otočju", Opvscvla Archaeologica Radovi Arheološkog zavoda, Vol.23-24 No.1 Prosinac 2000 str. 425,428,431,432